hotchpotch/miracl-hf-unified huggingface dataset:
Harmokulmumittari
Harmokulmumittari ("Idaea seriata") on harmaankirjava mittariperhoslaji.
Siipien pohjaväri on selvästi harmaa ja etusiivet ovat muodoltaan melko suipot. Sekä etu- että takasiipien yläpinta on tiheästi tummien suomujan pisteyttämä ja niissä on pienet, mutta selvät keskipilkut. Poikkiviirut ovat siiven kärkiosan vaaleaa aaltoviirua lukuun ottamatta harmaat ja sameat, eivätkä erotu aina kovin hyvin. Ulompi poikkiviiru voi kuitenkin olla selkeämpi ja sen kohdalla siipisuonten kohdalla on mustat pitkittäisviirut. Lisäksi siiven etuosassa viiru tekee voimakkaan mutkan sisäänpäin. Keskivarjo erottuu etusiivessä tummana juovana ja kulkee siiven poikki viistosti. Siipien ulkoreunassa, ripsien tyvellä on tumma viiru tai rivi erillisiä pisteitä. Keskiruumis on heti pään takaa tumma. Siipiväli 17–20 mm.
Melko samannäköinen on harmolehtimittari ("Scopula incanata").
Harmokulmumittarin levinneisyys ulottuu Pohjois-Afrikasta Eurooppaan ja idässä Kaukasukselle. Suomessa sitä tavataan Ahvenanmaalla, lounaissaaristossa sekä Lounais- ja Etelä-Suomessa. Yksittäishavaintoja on sisämaassa suunnilleen Pori-Tampere-linjalle saakka. Lento tapahtuu ilmeisesti useampana limittäisenä sukupolvena kesäkuun loppupuolelta lokakuulle saakka. Yksittäisten toukkien kehitysajat vaihtelevat paljon, mikä sumentaa eri sukupolvien rajoja. Lisäksi Saksassa lajilla on saatu kasvatuksessa viisi sukupolvea vuodessa.
Harmokulmumittaria tavataan metsänreunoilla ja pensaikoissa, mutta aivan selvästi yleisin se on erilaisissa kulttuuriympäristöissä ja etenkin asutuksen keskellä. On mahdollista, että esimerkiksi Suomessa lajia ei tavata "luonnonympäristöissä" lainkaan. Perhosia tavataan yleensä yksitellen. Ne lentävät illalla ja yöllä, usein rakennusten seinustoilla ja voivat tulla valolle. Päivisin perhosia voi löytää lepäämästä rakennusten seinillä tai ikkunoissa. Laji talvehtii keskenkasvuisena toukkana.
Toukka käyttää ravinnokseen erilaisten kasvien kuihtuneita osia, kasviperäistä jätettä ja jopa jäkäliä.
CP-jalkapallo
CP-jalkapallo on jalkapallosta sovellettu vammaisurheilulaji CP-vammaisille ja niille, jotka ovat saaneet aikuisiällä vamman, jonka oireet ovat samantapaiset kuin CP-vammassa. Merkittävimpiä eroja tavalliseen jalkapalloon ovat pelaajien määrä sekä kentän koko.
Paralympialaisten ohjelmassa CP-jalkapallo on ollut vuodesta 1984 lähtien. CP-jalkapallossa järjestetään MM-kilpailut sekä muun muassa EM-kilpailut.
Suomen CP-jalkapallomaajoukkue on perustettu vuonna 1999. Joukkue on ollut mukana maailmanmestaruuskilpailuissa 2011 sekä kolmissa EM-kilpailuissa.
CP-jalkapallossa noudatetaan FIFAn sääntöjä seuraavin poikkeuksin:
Pelaajat on jaettu kansainvälisen CP-vammaisten urheilujärjestön CPISRAn luokituksen mukaan neljään eri ryhmään.
Okrakulmumittari
Okrakulmumittari ("Idaea ochrata") on pienehkö, ruskeansävyinen mittariperhoslaji.
Sukunsa vaaleaan yleisväritykseen nähden okrakulmumittari on väritykseltään poikkeuksellisen ruskea laji. Siipien pohjaväri on kellanruskea ja niiden poikki kulkee kolme punaruskeaa poikkiviirua, jotka suuntautuvat ulospäin. Aivan siiven ulkoreunassa on rivi mustia pisteitä. Siipien keskipilkut erottuvat heikosti. Keskeisenä tuntomerkkinä takasiiven keskipilkku on sisimmän poikkiviirun sisäpuolella ja takimmaisen raajaparin säärissä on kärkioat. Siipiväli 20–22 mm.
Samannäköinen laji on lähinnä serpentiinimittari ("Idaea serpentata"), joka on kuitenkin kooltaan pienempi ja sävyltään tummempi.
Okrakulmumittarin levinneisyys ulottuu Pohjois-Afrikasta Etelä- ja Keski-Euroopan kautta aina Ruotsin eteläisimpiin osiin ja Gotlantiin saakka. Idässä elinalue ulottuu Keski-Aasiaan. Suomesta laji on tavattu yhden kerran, kun koirasyksilö löytyi Dragsfjärdistä heinäkuussa 2001. Perhoset lentävät yhtenä sukupolvena heinä-elokuussa.
Okrakulmumittaria tavataan Etelä- ja Keski-Euroopassa kuivilla ja lämpimillä paikoilla, etenkin hietikoilla sekä nummilla. Pohjoisempana sen elinympäristöt ovat tyypillisesti rannikoilla. Perhoset lentävät hämärän tultua ja tulevat valolle, joskin häirittynä ne lähtevät helposti lentoon myös päivällä. Toukka talvehtii.
Toukka käyttää ravinnokseen erilaisia matalia kasveja.
Javier Marías
Javier Marías (s. 20. syyskuuta 1951 Madrid) on espanjalainen kirjailija, kääntäjä ja sanomalehti El Paísin kolumnisti. Hän on kirjoittanut useita romaaneja, joista kaksi on suomennettu.
Marías vietti lapsuudessaan aikaa Yhdysvalloissa, sillä hänen isänsä filosofi Julián Marías oli Francon vastaisen toiminnan vuoksi joutunut mustalle listalle kotimaassaan Espanjassa. Isä toimi Yhdysvalloissa opettajana muun muassa Kalifornian ja Yalen yliopistoissa. Maríasin äiti Dolores Franco oli kääntäjä.
Marías kirjoitti ensimmäisen romaaninsa "Los dominios del lobo" 17-vuotiaana, ja se julkaistiin hänen ollessaan 20-vuotias. Maríasin kirjoja on käännetty yli 40 kielelle. Vuonna 2012 Espanjan kulttuuriministeriö myönsi hänelle 20 000 euron arvoisen kirjallisuuspalkinnon romaanista "Rakastumisia". Marías kuitenkin kieltäytyi palkinnosta, koska ei halua ottaa vastaan julkista rahaa. Hän totesi, ettei halua, että häntä pidetään hallituksen suosimana kirjailijana.
Marías on kääntänyt englannista espanjaksi teoksia muiden muassa Thomas Hardylta, Joseph Conradilta, Vladimir Nabokovilta ja William Faulknerilta. Vuonna 1979 hän sai kansallisen käännöspalkinnon Laurence Sternen "Tristram Shandy" -romaanin käännöksestä.
Marías on asumattoman Redondan mikrovaltion viides kuningas Xavier I.
Kirsten Vangsness
Kirsten Vangsness (s. 7. heinäkuuta 1972 Pasadena, Kalifornia) on yhdysvaltalainen näyttelijä, joka tunnetaan parhaiten Penelope Garcian roolista sarjassa "Criminal Minds – FBI-tutkijat". Hän seurusteli ja oli kihloissa Melanie Goldsteinin kanssa, mutta he erosivat vuonna 2013. Keväällä 2015 hän kertoi seurustelevansa uuden miesystävän kanssa.
Käänteislukufunktio
Käänteislukufunktion arvot muodostetaan ottamalla annetun luvun käänteisluku. Koska nollan käänteislukua ei ole olemassa, saadaan reaalilukufunktion muodolliseksi määritelmäksi
Kuvaus voidaan suorittaa kaikilla reaaliluvuilla paitsi nollalla. Koulumatematiikassa sama ilmaistaan useimmiten
Määrittelyjoukko on siis kaikki reaaliluvut paitsi nolla. Funktio voidaan määritellä myös muilla lukualueilla ja niistä tarkemmin myöhemmin.
Käänteislukufunktio on erikoistapaus potenssifunktioista, jossa (kun formula_3 ja formula_4)
Kokonaisluvun käänteisluku on yksikkömurtoluku. Se on rationaali- eli murtoluvun käänteisluvun erikoistapaus. Kokonaisluvun formula_6 ja murtoluvun formula_7 käänteisluku lasketaan käyttäen kokonais- ja murtolukujen jakolaskun ominaisuuksia hyväksi:
ja
Yleisesti ottaen reaaliluvun käänteisluvun laskeminen ei ole helppo tehtävä. Se voidaan aina merkitä lausekeella formula_10, mutta sen numeerisen arvon laskemieen esimerkiksi laskimessa tarvitaan iteroiva algoritmi.
Kompleksiluvun formula_11 käänteisluvun laskemiseen käytetään kompleksilukujen formula_12 ja formula_13 jakolaskun ominaisuuksia:
Kun formula_15 ja formula_16 saadaan
missä formula_18 on luvun formula_19 liittoluku eli konjugaattiluku. Tulos voidaan ilmaista myös kompleksiluvun reaali- ja imaginaariosan avulla:
Jos reaali- ja imaginaariosat ovat reaalilukuja, käänteisluvun numeerinen arvo lasketaan reaalilukujen tapaan.
Derivaattafunktion merkistä voi päätellä, että käänteislukufunktio on monotoninen ja vieläpä aidosti vähenevä välillä, joka mahtuu määrittelyjoukoonsa. 
Funktiolla formula_21 ei ole nollakohtia.
Käänteislukufunktiolla on potenssiesityksessä pariton eksponentti
joten se kuuluu parittomiin funktioihin. Parittomalle funktiolla vastaluvut antavat tulokseksi vastaluvut
Kuvaajat ovatkin origosymmetrisiä eli funktion kuvaajan jokaiselle pisteelle löytyy yhtä kaukana origon takana toinen funktion kuvaajan vastinpiste.
Reaalifunktion derivaattafunktio on
ja integraalifunktio
kun formula_26 ja formula_27
Reaalifunktion arvot pienenevät, kun arvot kasvavat. Funktion raja-arvot ovat 
Funktion epäoleelliset toispuoliset raja-arvot, kun lähestytään nollaa oikealta, on
ja kun lähestytään nollaa vasemmalta on
Oh Sang-Eun
Oh Sang-Eun (s. 13. huhtikuuta 1977, Daegu) on eteläkorealainen pöytätennispelaaja. Ensimmäisen aikuisten arvokisamitalin hän saavutti Manchesterista vuonna 1997. Hänen paras ranking-sijoituksensa on toukokuulta 2007, jolloin hän oli sijalla 5.
Onni V. Tuisku
Onni Valdemar Tuisku (9. kesäkuuta 1869 – 1. helmikuuta 1920) oli suomalainen päätoimittaja.
Tuiskun vanhemmat olivat tehtailija, suutarimestari Jakob Walentin Tuisku (1836–1873) ja Gustava Tuisku (1845–1871).
Tuisku aikoi alun perin kirjapainoalalle mutta heikkojen keuhkojensa takia hänen täytyi siirtyä Suomalaisen Kirjallisuuden Seuran kirjapainon oikaisulukijaksi. Tuisku alkoi avustaa "Matti Meikäläinen" -nimistä pilalehteä ja sen seuraajaa "Tuulispää"-pilalehteä. Hänestä tuli lopulta "Tuulispään" päätoimittaja ja pääomistaja.
Tuisku kuoli keuhkotautiin 1920, ja hänet on haudattu Hietaniemen hautausmaalle.
Onni V. Tuiskun säätiö muodostettiin Tuiskun jättämän perinnön pohjalta. Säätiö jakaa apurahoja suomenkielisten sanomalehtien henkilökunnan matka- ja virkistyskäyttöön. Säätiö perusti myös sanomalehtimiehille tarkoitetun lepokodin Syvärannan huvilaan Tuusulanjärven rannalle.
Luettelo Armenian lentoyhtiöistä
Tämä on luettelo lentoyhtiöistä, joilla on tai on ollut Armenian siviili-ilmailuviranomaisen myöntämä toimintalupa.
Nevski Ekspress
Nevski Ekspress on venäläinen suurnopeusjuna, joka liikennöi Pietarin ja Moskovan välisellä linjalla. Junan huippunopeus on 250 km/h tai yleinen ajonopeus, joka on 240 km/h.
Vuonna 2009 junaan tehtiin pommi-isku, jonka seurauksena 27 ihmistä sai surmansa.
Könkkölä
Könkkölä on suomalainen sukunimi. Könkkölä-nimisiä henkilöitä:Könkkölä paikannimenä:
Komsi
Komsi on suomalainen sukunimi. Komsi-nimisiä henkilöitä:
Ekenäs Sport Club
Ekenäs Sport Club (ESC) on Raaseporin kaupungissa toimiva jalkapallo- ja futsalseura. Se on perustettu vuonna 2007.
ESC pelasi kaudet 2012–2013 ja 2013–2014 Suomen futsalin korkeimmalla sarjatasolla Futsal-liigassa ja säilytti molemmilla kausilla paikkansa karsintojen kautta. Kaudeksi 2014–2015 seura kuitenkin luopui paikastaan ja pudottautui Kakkoseen. Vuonna 2011 ESC selvisi Futsal Cupin loppuotteluun, jonka se hävisi Ilves FS:lle.
Jalkapallossa ESC voitti kaudella 2014 Uudenmaan piirin Kolmosen 1. lohkon.
Ennen Kakkosen kauden 2016 alkua ESC ilmoitti luopuvansa sarjapaikastaan resurssipulaan vedoten.
ESC pelaa kotiottelunsa Tammisaaren palloiluhallissa ja Tammisaaren keskuskentällä.
Voices in My Head
Voices in My Head on puolalaisen metalliyhtyeen Riversiden EP-levy. Se on julkaistu vuonna 2005 levymerkillä Mystic Production.
Jari Virman
Jari Juhani Virman (s. 1976) on suomalainen näyttelijä. Hän työskentelee freelance-näyttelijänä teatterissa, elokuvissa, televisiossa sekä radioteatterissa.
Vuosina 2000–2005 Virman opiskeli näyttelemistä Teatterikorkeakoulussa valmistuen vuonna 2005 teatteritaiteen maisteriksi. Virman on näytellyt muun muassa Ryhmäteatterissa, KOM-teatterissa, Suomen Kansallisteatterissa ja Helsingin Kaupunginteatterissa.
Virman on näytellyt muun muassa elokuvissa "Joki" (2001), "Kulman pojat" (2011), "Miesten välisiä keskusteluja" (2012), "Betoniyö" (2013) , "The Liberation of Skopje" (2016) , "Armonmurhaaja" (2017) . Toukokuussa 2014 Virman palkittiin European Cinema Festivalilla parhaasta sivuosasta elokuvassa "Betoniyö" . Hän oli roolista ehdolla myös parhaan miessivuosan Jussin saajaksi.
Televisiossa Virman on näyttellyt sarjoissa mm. "Ihan sama" (2014)., "Mustat lesket" (2014–2016), "Punainen kolmio" (2016), "Aallonmurtaja" (2017) "Presidentti" (2017) , "Artic Circle" (2018)
Radioteatterissa hän on näytellyt mm. Antero Rokkaa. Tuntematoman Sotilas radiokuunnelmassa (2014).
Virman harrastaa muun muassa metsästystä, kalastusta, jääkiekkoa, joogaa sekä sukellusta.
Unsung Heroes
Unsung Heroes on Ensiferumin viides studioalbumi, joka julkaistiin 27. elokuuta 2012.
Helmikuussa 2012 yhtye ilmoitti aloittaneensa viidennen albuminsa äänitykset. Huhtikuun alussa Ensiferumin basisti Sami Hinkka ilmoitti äänitysten päättyneen. Albumin nimi julkistettiin toukokuussa ja julkaisupäiväksi ilmoitettiin 27. elokuuta 2012. Kesäkuun lopulla julkistettiin myös aiempien albumeiden kansikuvat tehneen Kristian Wåhlinin toteuttama kansikuva.
Kesäkuussa julkaistiin kappaleen ”In My Sword I Trust” musiikkivideo.
Sappisuola
Sappisuolat ovat aminohappoihin sitoutuneita maksan muodostamia sappihappoja. Elimistössä on yhteensä 3-4 g sappisuoloja. Samat sappisuolat kiertävät enterohepaattista kiertokulkua useita kertoja vuorokaudessa, joten aterian jälkeen niitä voi erittyä ohutsuoleen jopa 15 g. Noin 5 % sappisuoloista kulkeutuu paksusuoleen ja poistuu elimistöstä ulosteen mukana. Maksasolujen käytettävissä oleva sappisuolamäärä vaikuttaa eritettävän sapen määrään. Mitä enemmän veressä on sappisuoloja, sitä enemmän niitä erittyy maksasoluista ja sitä suurempi on myös sapen määrä.
Sappisuolat eivät ole rasvaliukoisia sappihapoista poiketen, joten niiden imeytyminen ohutsuolesta on vähäistä ja tapahtuu diffundoitumalla. Sappisuolat vaikuttavat koko ohutsuolen alueella ennen kuin ne imeytyvät aktiivisten prosessien kautta vereen aivan ohutsuolen loppuosassa ja kulkeutuvat porttilaskimon kautta maksaan ja sieltä edelleen takaisin sappeen.
Steffen Fetzner
Steffen Fetzner (s. 17. elokuuta 1968 Karlsruhe) on saksalainen pöytätennispelaaja. Fetzner voitti olympiahopeaa Barcelonasta 1992 miesten nelinpelistä yhdessä Jörg Roßkopfin kanssa.
Deinocheirus
Deinocheirus oli Mongoliassa myöhäisliitukaudella elänyt strutsisauri. Se on tunnettiin pitkään yhdestä ainoasta fossiililöydöstä. Fossiiliin kuului vuonna 1965 löydetyt 2,4 metriä pitkät käsivarret, kylkiluita sekä osa selkärankaa. Vuonna 1970 löydöt kuvattiin ja se nimettiin "Deinocheirus mirificukseksi". Niiden perusteella "Deinocheiruksen" arveltiin olleen pelottava petodinosaurus, muuta ei osattu sanoa.
Melkein 50 vuotta myöhemmin, vuonna 2014, kuvattiin kaksi lähes täydellistä "Deinocheiruksen" fossiilia. Mongolialaiset paleontologit olivat löytäneet ne muutaman vuoden aikaisemmin, mutta mustan pörssin fossiilikauppiaat olivat varastaneet kallot ja jalaat. Tutkijat onnistuivat kuitenkin jäljittämään fossiilit Euroopasta ja palauttamaan ne kotimaahansa.
Paljastui ettei "Deinocheirus" ollutkaan saalistaja. Se oli hampaaton 11 metriä pitkä strutsisauri, ja sillä oli kyttyrä selässä. Toisen luurangon vatsasta löytyi kalansuomuja. Niiden perusteella tutkijat ovat päätelleet sen eläneen rantavesissä, syöden sekä maalla että vedessä, lihaa ja kasveja. Terävillä kynsillään se saattoi repiä kasveja ravinnoksi, mutta myös puolustautua petoja vastaan.
Wang Nan (pöytätennispelaaja)
Wang Nan (s. 23. lokakuuta 1978 Fushun) on kiinalainen pöytätennispelaaja, joka vuonna 2008 päättyneellä urallaan voitti olympialaisissa neljä kultaa ja yhden hopean, mihin ei kukaan muu naispelaaja ole pystynyt (kaksi muuta naispelaajaa on voittanut neljä kultaa). Ilman mitalia hän jäi olympialaisissa vain vuoden 2004 kaksinpelissä hävittyään puolivälierissä Singaporen Li Jia Weille. MM-kilpailuissa hän on voittanut 15 kultamitalia, joista kolme naisten kaksinpelissä, viisi naisten nelinpelissä, yhden sekanelinpelissä sekä kuusi joukkuekilpailussa.
Vuonna 2003 Wang valittiin pöytätenniksen Hall of Fameen.
Kymen Seudun Osuuskauppa
Kymen Seudun Osuuskauppa on S-ryhmään kuuluva alueosuuskauppa, joka aloitti toimintansa 1.1.2013 kun haminalainen Osuuskauppa Ympyrä ja kouvolalainen Osuuskauppa Ympäristö yhdistyivät.
Molempien osuuskauppojen edustajistot kokoontuivat 3.5.2012 päättämään osuuskauppojen yhdistymisestä. Kilpailuvirasto hyväksyi kaupan myöhemmin toukokuussa.
Kymen Seudun Osuuskaupan vuosimyynniksi arvioidaan noin 550 miljoonaa euroa. Kymen Seudun Osuuskaupan kotipaikka on Hamina ja konttorin sijaintipaikka Kouvola.
1980-luvun alun rakenneuudistuksissa Osuuskauppa Ympyrään liitettiin kotkalainen Osuusliike Liitto sekä Miehikkälän ja Virolahden osuuskaupat, ja Osuuskauppa Ympäristöön iittiläinen Osuusliike Oma-Pohja sekä sippolalainen Liikkalan Osuuskauppa.
Sokos
Prisma
ABC
S-market
Sale
Sokos Hotels
Rautakaupat
Autokaupat
Wang Tao (pöytätennispelaaja)
Wang Tao (s. 13. joulukuuta 1967) on kiinalainen pöytätennispelaaja ja seitsemänkertainen maailmanmestari, Barcelonan olympialaisissa Wang voitti nelinpelissä kultaa yhdessä Lü Linin kanssa.
Carly Rose Sonenclar
Carly Rose Sonenclar (s. 20. huhtikuuta 1999 New York, New York) on yhdysvaltalainen laulaja ja lapsinäyttelijä.
Sonenclar teki Broadway-debyyttinsä "Les Misérables" -musikaalissa vuonna 2006. Vuonna 2011 hän esiintyi "Wonderland" -musikaalissa. Hän on näytellyt myös elokuvissa "Nanny Diaries" ja "Neljä tyttöä ja maagiset farkut 2". Hän on toiminut myös kansallislaulun laulajana ennen urheilutapahtumien alkamista.
Vuonna 2012 Sonenclar osallistui "X Factor USA:n" toiselle kaudelle. Hän sijoittui ohjelmassa toiseksi.
Aleksandr Mosolov
Aleksandr Vasiljevitš Mosolov (; 29. heinäkuuta 1900 Kiova – 12. heinäkuuta 1973 Moskova) oli venäläinen säveltäjä. Hänet otettiin Moskovan konservatorioon vuonna 1921, ja häntä opettivat Reinhold Glière ja Nikolai Mjaskovski. Uransa kukoistaessa 1920-luvun lopulla Mosolov keskittyi moderneihin musiikillisiin ideoihin. Hänen tuotantoonsa kuuluu muun muassa pianosonaatteja, sinfonioita ja oopperoita. Vuosina 1937–1938 Mosolov oli vangittuna gulagilla, ja vuonna 1942 hän palasi Moskovaan. Myöhemmällä urallaan hän kiinnostui kuorolle säveltämisestä. Hän hyödynsi musiikissaan kansanmusiikin vaikutteita, ja kun Stalinin aikana säveltäjän aiempaa kiinnostusta futurismia kohtaan ei suvaittu, kansanmusiikki veikin hänen kaiken huomionsa.
Mosolovin tunnetuin yksittäinen sävellys lienee orkesteriteos "Teräsvalimo", jonka riitasoinnut kuvaavat koneiden voimaa. Se oli alkujaan osa "Teräs"-nimistä vuonna 1927 ensi-iltansa saanutta neliosaista balettisarjaa, jonka muut osat ovat kadonneet.
Jääpallon Suomensarja 1947
Jääpallon Suomensarja 1947 pelattiin neljässä lohkossa. Lohkovoittajat nousivat seuraavaksi kaudeksi SM-sarjaan.
Akilles, P-Iirot, VPP ja SePS nousivat seuraavaksi kaudeksi SM-sarjaan, josta putosivat PIF, HPK, VPV ja KPT.
KoPS, RU-38, PK-37 ja GBK putosivat Maakuntasarjaan, josta tilalle nousivat VTU, LaKi, Kissalan Pojat, TPK ja OPP.
SCS Software
SCS Software on tšekkiläinen videopelien kehittäjä, joka on perustettu vuonna 1997. Yritys kehittää pääasiassa simulaatiopelejä.
SCS Softwaren viimeisin peli on American Truck Simulator, joka julkaistiin 3. helmikuuta 2016.
Yrityksen pelejä ovat:
Kakkosen kausi 2013
Kakkosen kausi 2013 oli Suomen jalkapallon kolmanneksi korkeimman sarjatason kausi. Kausi pelattiin neljässä kymmenen joukkueen lohkossa kolminkertaisena sarjana. Lohkojako suoritettiin 29. lokakuuta 2012 maantieteellisin perustein. Sarjan seitsemän helsinkiläisjoukkuetta arvottiin kahden lohkon kesken (etelälohko ja itälohko).
Sarjasta nousi kaksi joukkuetta Ykköseen. Lohkovoittajat pelasivat arvotuilla pareilla kaksiosaiset nousukarsintafinaalit, joiden yhteistuloksilla voittajat nousivat Ykköseen. Nousijat olivat HIFK ja FC Jazz. Sarjasta putosi yhdeksän joukkuetta suoraan Kolmoseen. Putoajia olivat sijoille 9–10 sijoittuneet sekä huonoiten pelannut kahdeksanneksi sijoittunut joukkue.
19 maalia:
16 maalia:
14 maalia:
13 maalia:
12 maalia:
10 maalia:
19 maalia:
17 maalia:
16 maalia:
13 maalia:
12 maalia:
21 maalia:
18 maalia:
16 maalia:
15 maalia:
14 maalia:
24 maalia:
16 maalia:
15 maalia:
14 maalia:
12 maalia:
FC Jazz nousi Ykköseen yhteismaalein 4–2.
HIFK nousi Ykköseen yhteismaalein 2–0.
Roswitha Steiner
Roswitha Stadlober (o.s. Steiner, s. 19. kesäkuuta 1963 Radstadt, Salzburg) on itävaltalainen alppihiihtäjä, joka edusti aktiiviurallaan Skiclub Radstadt -seuraa. Hänen päälajinsa oli pujottelu. Hänen puolisonsa on maastohiihtäjä Alois Stadlober.
Steiner jakoi pujottelun maailmancupin voiton Erika Hessin kanssa kaudella 1985–1986. Hän voitti pujottelucupin toistamiseen 1987–1988. Lisäksi hän sijoittui toiseksi kaudella 1983–1984 ja viidenneksi 1982–1983. Hän voitti kahdeksan pujottelun maailmancup-osakilpailua, sijoittui neljä kertaa toiseksi ja kaksi kertaa kolmanneksi.
Steiner sijoittui Schladmingin MM-kilpailuissa 1982 pujottelussa seitsemänneksi ja suurpujottelussa kymmenenneksi. Sarajevon olympialaisissa 1984 hän oli pujottelussa neljäs. Crans-Montanan MM-kilpailuissa 1987 hän sai Erika Hessin jälkeen hopeaa pujottelussa. Calgaryn olympialaisissa 1988 hän oli samassa lajissa neljäs.
Kirgisianvinttikoira
Kirgisianvinttikoira ("Kirgizskaya Borzaya") l. "taigan" (suom. "nopea") on kirgisialainen koirarotu. Sitä kasvatetaan jonkin verran Baltiassa ja Norjaan tuotiin ensimmäinen yksilö Argentiinasta vuonna 1992. "Zwiazek Kynologiczny w Polsce" (ZKP) eli Puolan Kennelliitto on tunnustanut sen viralliseksi roduksi.
Kirgisianvinttikoira on kookas, pitkäkarvainen vinttikoira, joka tuo ulkoisesti mieleen salukin ja afgaaninvinttikoiran välimuodon. Sillä on raskaampi rakenne, alemmaskiinnittyneet korvat ja tuuheampi karvapeite kuin sukulaisellaan keskiaasianvinttikoiralla, mutta pidempi runko ja lyhyempi karvapeite kuin afgaaninvinttikoiralla. Toisin kuin viimeksi mainitulla, kirgisianvinttikoiralla on lisäksi käpälissään paksun karvoituksen muodostamat "lumikengät" ja sen sapelinmuotoisen hännän pää kiertyy renkaaksi.
Tuuhea, kaksikerroksinen karvapeite on korvissa, raajojen yläosissa ja hännässä erittäin hapsuttunutta. Korvien hapsuja kutsutaan paikallisittain sanalla "bourki". Väri vaihtelee vaaleanruskeasta mustaan, joko valkoisin merkein tai ilman. Urosten tulee olla vähintään 65 cm korkeita, ja nartut ovat yleensä n. 5 cm matalampia. Paino vaihtelee 15-25 kg välillä sukupuolesta riippuen.
Rotu on normaalisti metsästysmaaston ulkopuolella tyyni, viehättävä ja rauhallinen. Työssään se tunnetaan rohkeudestaan, sitkeydestään ja nopeudestaan. Sitä käytetään metsästykseen yli 3000 metrin korkeudessa.
Rotu on kotoisin Kirgisian ja Kiinan rajalla sijaitsevasta vaikeakulkuisesta Tienšan-vuoristosta, jossa se jalostettiin antiloopin, villilampaan, villivuohen, murmelin, mäyrän, villikissan, ketun ja suden metsästykseen. Kansallinen rotumääritelmä kirjoitettiin vuonna 1995 ja rotu nimettiin kansallisaarteeksi vuonna 1996.
Nykyisin jäljellä arvioidaan olevan enää 1000 yksilöä, ja niitä risteytetään pienen populaatiokoon vuoksi erittäin paljon keskiaasianvinttikoiran kanssa. Rotua ei ole enää vuoden 1998 jälkeen saanut viedä ulos maasta ilman kirgiisialaisten virkamiesten antamaa erityislupaa.
23.11.2003 Kirgisian entinen presidentti Askar Akajev lahjoitti Norjan kuninkaalle Harald V:lle ja pääministerille Kjell Magne Bondevikille kaksi kirgisianvinttikoiran pentua.
Tšerkessiansusikoira
Tšerkessiansusikoira ("Orloff") on venäläinen koirarotu.
Tšerkessiansusikoira on kookas ja elegantti. Sen raajat ovat voimakkaat ja suorat. Se muistuttaa venäjänvinttikoiraa, joskin on tätä lyhytpäisempi, pitkäraajaisempi sekä sileä- ja suorakarvaisempi.
Rotu on venäjänvinttikoiraa älykkäämpi ja nopeampi.
Tšerkessiansusikoira on kotoisin Tšerkessian vuoristoalueelta Etelä-Venäjältä. 1880-luvulla eurooppalaisissa koiranäyttelyissä nähtiin usein punainen Domovoy-niminen uros, mutta vaikka se herätti paljon ihailua ja positiivista huomiota, rotu ei saavuttanut jalansijaa Euroopassa. Sen kotialueella tunnetaan myös rotu nimeltä "tšerkessianjäniskoira" - tosin on epäselvää onko kyse läheisestä sukulaisrodusta vai ainoastaan saman rodun toisesta nimestä.
Intiankarvatonkoira
Intiankarvatonkoira on sukupuuttoon kuollut intialainen koirarotu.
Intiankarvatonkoira oli nimensä mukaisesti karvaton päässä, raajoissa ja hännänpäässä kasvaneita töyhtöjä lukuun ottamatta. Sillä oli pystyt korvat, mutta muuten se muistutti olemukseltaan vinttikoiraa. Iho oli paksu ja ryppyinen ja väriltään vaaleanpunainen tai harmaa.
Rotua käytettiin pienriistan metsästykseen, ja sen iho auttoi sitä työskentelemään maan kuumimmillakin alueilla. Se kuoli sukupuuttoon 1800-luvun puolivälissä.
Morris, Desmond. "Dogs - The Ultimate Dictionary of Over 1,000 Dog Breeds". Ebury Press, 2001. ISBN0-09-187091-7. Sivu 47.
Vantaan Pallo-70
Vantaan Pallo-70 (VanPa) oli vuonna 1970 perustettu vantaalainen jalkapalloseura, joka lopetti toimintansa vuonna 1994. Viimeisenä kautenaan joukkue keskeytti sarjan II-divisioonassa neljän pelatun ottelun jälkeen.
Vantaan Pallo pelasi toiseksi korkeimmalla sarjatasolla I-divisioonassa vuosina 1988–1990 ja 1992. II-divisioonassa se pelasi yhteensä kolmen kauden ajan. Työväen Urheiluliiton mestaruusturnauksen TUL Cupin VanPa voitti 1992.
Vuonna 1995 perustettiin Länsi-Vantaalle uusi jalkapalloseura Team Vanpa.
Paul Kustaanheimo
Paul Edwin Kustaanheimo (vuoteen 1935 Gustavsson; 12. huhtikuuta 1924 Turku – 24. elokuuta 1997 Tanska) oli suomalainen matemaatikko ja tähtitieteilijä, joka tutki esimerkiksi suhteellisuusteoriaa ja taivaanmekaniikkaa. Hän oli Helsingin yliopiston matematiikan apulaisprofessori vuosina 1958–1964, sovelletun matematiikan professori 1964–69 ja tähtitieteen professori 1969–1977. Vuonna 1965 hän julkaisi yhdessä Eduard Stiefelin kanssa niin kutsutun KS-muunnoksen, jolla poistetaan laskennalliset ongelmat, joita syntyy kappaleiden tullessa hyvin lähelle toisiaan ja liikeyhtälön nimittäjässä olevan etäisyyden lähestyessä nollaa. Hän myös keksi viikkokalenterin.
Kustaanheimon nimitys tähtitieteen professoriksi johti vuonna 1969 Helsingin yliopiston observatorion valtauksena tunnettuun opiskelijoiden protestiin. Tämän seurauksena Kustaanheimo luopui professuurin hoitamisesta vuonna 1971 ja toimi sen jälkeen vuoteen 1975 Suomen Akatemian tutkijaprofessorina. Vuonna 1976 hän muutti pysyvästi Tanskaan ja oli 1976–1989 Tanskan insinööriakatemian matematiikan professori.
Luettelo Yhdysvaltain nykyisistä kuvernööreistä
Tämä on luettelo Yhdysvaltain osavaltioiden ja territorioiden nykyisistä kuvernööreistä.
Olavi Oikarinen
Olavi Oikarinen (s. 26. heinäkuuta 1927 Ristijärvi) on suomalainen opettaja ja runoilija.
Oikarinen valmistui kansakoulunopettajaksi Kajaanin opettajaseminaarista 1950.
Seija Rustholkarhu
Seija Rustholkarhu (s. 20. marraskuuta 1932 Hollola) on suomalainen kuvanveistäjä.
Rustholkarhu opiskeli Taideteollisessa oppilaitoksessa 1951 alkaen ja Suomen Taideakatemiassa 1954 alkaen.
Opintojen päätyttyä vuonna 1958 Rustholkarhu osallistui Nuorten näyttelyyn. Rustholkarhu on osallistunut aktiivisesti näyttelyihin. Hänen teoksiaan on ollut esillä muun muassa mitalitaiteen näyttely Fidemissä monena vuonna.
Rustholkarhu sai Suomen Taideakatemian 3-vuotisnäyttelyn palkinnon vuonna 1959. Hvitträskissa on Rustholkarhun teos vuodelta 1971, nimeltään ”Kissanpäivät”, ja hänen teoksiaan on muun muassa Ateneumin taidemuseon kokoelmissa.
Rustholkarhun ateljee sijaitsee Vihdin kirkonkylällä Niuhalan vanhassa kansakoulurakennuksessa.
Irma Poutajärvi
Irma Talvikki Pitkäjärvi, kirjailijanimeltään Irma Poutajärvi, (s. 25. helmikuuta 1935 Huittinen) on suomalainen kirjailija.
Paula (täsmennyssivu)
Paula voi tarkoittaa ainakin seuraavia:
Jacqueline Emerson
Jacqueline "Jackie" Emerson (s. 21. elokuuta 1994 Washington DC, Yhdysvallat) on yhdysvaltalainen näyttelijä ja laulaja. Hänet tunnetaa parhaiten elokuvasta "Nälkäpeli", jossa hän näytteli vyöhykkeen 5 tribuuttia. Vuonna 2011 hän levytti ensimmäisen singlensä "Peter Pan". Sekä vuonna 2012 hänen laulunsa "Catch Me If You Can" julkaistiin YouTubessa.
Terttu Kähkipuro
Terttu Marjatta Kähkipuro (s. 1. helmikuuta 1927 Seinäjoki) on suomalainen kieltenopettaja ja kirjailija.
Aimo Lehikoinen
Aimo Oskari Lehikoinen (30. huhtikuuta 1923 Rääkkylä – 16. helmikuuta 2011 Kuopio) oli suomalainen opettaja ja nuortenkirjailija.
Lehikoisen vanhemmat olivat kansakoulunopettaja Iisakki Lehikoinen ja Hilda Kotilainen. Hän pääsi ylioppilaaksi Joensuun lyseosta 1945 ja valmistui kansakoulunopettajaksi 1948. Lehikoinen asui vuodesta 1961 Kuopiossa.
Niuhalan kansakoulu
Niuhalan kansakoulu on suojeltu vanha kansakoulurakennus Vihdin kirkonkylässä. Sen on suunnitellut lohjalainen K. Kronqvist, ja se valmistui 1874 pappilasta erotetuille maille. Se toimi alkuun tyttökouluna, koska kuvernööri oli muistuttanut hyvästä "vaimonkasvatuksesta", mutta jo vuonna 1877 se muuttui "sekakouluksi". Varsinainen kansakoulu lopetettiin 1955, ja sen jälkeen siellä oli eri koulujen toimintoja.
Rakennuksessa oli myös opettajan asunto, ja siellä pidettiin kuntakokouksia 1900-luvun alkupuolella tehdyssä laajennusosassa. Rakennuksen toiseen päähän tuli vuonna 1977 taiteilija Seija Rustholkarhun ateljee, ja kuvanveistäjien Alpo ja Nina Sailon museo avattiin rakennukseen 1978. Rakennus on vuodesta 1987 ollut Vihdin museotoimen käytössä, ja vuonna 1991 tiloissa avattiin museon konservointilaitos. Vihdin museon näyttelyistä rakennuksessa on esillä Evakkonäytely.
Paavo Alkio
Ista Paavo Alkio (21. lokakuuta 1902 Laihia – 14. toukokuuta 1983 Laihia) oli suomalainen juristi ja hovioikeudenneuvos joka toimi Vaasan hovioikeuden presidenttinä 1970-luvun alussa. Hän oli oikeustieteen kunniatohtori.
Alkion vanhemmat olivat Maalaisliiton perustaja Santeri Alkio ja Anna Augusta Falenius. Hän pääsi ylioppilaaksi 1921 ja suoritti yleisen oikeustutkinnon 1927. Alkio sai varatuomarin arvon 1930 ja hänestä tuli lakitieteen kandidaatti 1934 ja lisensiaatti 1948. Alkiosta tuli 1963 Helsingin yliopiston oikeustieteen kunniatohtori.
Alkio toimi Vaasan hovioikeuden kanslistina vuodesta 1934, kirjaajana ja aktuaarina vuodesta 1936, viskaalina vuodesta 1939 ja asessorina vuodesta 1946. Alkio oli Vaasan hovioikeuden presidenttinä 1970–1972. Hän oli myös muun muassa Laihian kunnanvaltuuston puheenjohtajana 1948–1952.
Talvisodassa Alkio oli kenttäoikeuden puheenjohtajana Paavo Talvelan joukoissa. Jatkosodan aikana hän toimi 11. divisioonan kenttäoikeuden puheenjohtajana 1941–1943 ja hän kirjoitti päiväkirjaa jokaisesta sodan päivästä. Päiväkirjaa kertyi lähes 3 000 sivua ja tästä materiaalista on 2003 julkaistu noin kolmannes kirjassa "Sotatuomarin päiväkirjat". Alkiolla oli sodan aikana jatkuvasti erimielisyyksiä divisioonan komentajan kenraalimajuri Kaarlo Heiskasen kanssa joka piti Alkion johtaman kenttäoikeuden jakamia tuomioita liian lievinä. Alkio itse totesi 10. elokuuta 1942 että ""Kenttäoikeuteni asiakkaissa on harvoja roistoja, mutta paljon erehtyneitä ihmisiä"" ja hän piti Heiskasta ja muita ankaria rangaistuksia vaatineita ammattisotilaita ""nappi-otsaan-vaan-teorian"" kannattajina.
Alkion kanssa työskennellyt 11. divisioonan valvontaupseeri Taavetti Heikkinen (1906–1969) piti myös samaan aikaan päiväkirjaa, joka on julkaistu kirjana "Rintaman poliisi. Valvontaupseerin päiväkirjat 1941–1944" (Ajatus-kirjat 2010).
Canon EOS M
Canon EOS M on ensimmäinen Canonin valmistama peilitön järjestelmäkamera. Kamera sisältää saman APS-C-kokoisen (22,3 x 14,9 mm) 18 megapikselin kennon, DIGIC 5 -suorittimen ja 7,7 cm:n (3,0”) kosketusnäytön kuin Canon EOS 650D. Canon EOS M -järjestelmään saa EF-EOS M -sovitteen, jolla kameraan voi kiinnittää minkä tahansa Canon EF -objektiivin.
Kameraan on saatavilla seuraavat omat objektiivit (EF-M -kiinnitys):
Amandla Stenberg
Amandla Stenberg (s. 23. lokakuuta 1998 Los Angeles, Kalifornia, Yhdysvallat) on yhdysvaltalainen näyttelijä ja malli. Hänet tunnetaan parhaiten Ruena elokuvassa "Nälkäpeli" (2012) ja nuorena Cataleyana elokuvassa "Colombiana" (2011).
Zulun ja Xhosan kielillä Amandla tarkoittaa "voimaa". Yhdysvaltalainen "Time"-lehti nimesi Stenbergin vuonna 2015 yhdeksi vuoden vaikutusvaltaisimmista teini-ikäisistä.
Stenberg toimi Disneyn mallina kuusivuotiaana. Vuonna 2011 hän esitti elokuvassa "Colombiana" Zoë Saldañan hahmoa nuorempana. Läpimurtonsa hän teki saatuaan Ruen roolin Nälkäpeli–romaaniin perustuvassa samannimisessä elokuvassa vuonna 2012 ja sen jatko-osassa vuonna 2013.
Vuonna 2014 Stenberg antoi äänensä Bialle animaatioelokuvassa "Rio 2".
Vuonna 2015 Stenberg ja "Stranger Comics" alkoi työstämään sarjakuvaa nimeltä "NIOBE: She is Life".
Stenberg auttaa toimillaan Share Our Strength -organisaatiota taistelussa yhdysvaltalaisten lasten nälkiintymistä vastaan. Stenberg on kertonut olevansa sukupuoleltaan ei-binäärinen ja seksualisuudeltaan biseksuaali.
Wilhelm Teittinen
Teittisen vanhemmat olivat Johan Vilhelm Teittinen ja Ida Lovisa o.s. Kantanen. Teittinen pääsi ylioppilaaksi Kouvolassa.
Teittinen oli mukana suojeluskuntien toiminnassa ja osallistui Suomen sisällissotaan valkoisten joukoissa ryhmän- tai joukkueenjohtajana. Teittinen ylennettiin reservin vänrikiksi 1918, luutnantiksi 1920 ja kapteeniksi 1922. Teittinen kävi Sotakorkeakoulun 1925–1927 ja sen jälkeen hänet ylennettiin majuriksi. Teittinen toimi sitten Markovillan taistelukoulun kapteenikurssien opettajana.
Talvisodan aikana Teittinen oli JR 34:n komentajana Kollaalla, ja hänen vaiheistaan siellä on kerrottu Erkki Palolammen kirjassa "Kollaa kestää". Sotimisen rasittama Teittinen sairastui helmikuussa 1940. Hän kuoli 19. sotasairaalassa Sortavalassa pian sodan päätyttyä. Teittinen on haudattu Helsingin Hietaniemen hautausmaalle.
Porttilaskimojärjestelmä
Porttilaskimojärjestelmä muodostuu kahdesta hiussuoniverkosta, jotka liittyvät toisiinsa laskimon välityksellä. Veri ei siis virtaa ensimmäisestä hiussuoniverkosta laskimon kautta takaisin sydämeen, vaan toiseen hiussuoniverkkoon. Porttilaskimojärjestelmiä on esimerkiksi maksassa ja aivolisäkkeessä.
Maha-suolikanavan veri kulkee kahden hiussuoniverkon läpi. Ohutsuolen seinämän jokaisessa nukkalisäkkeessä eli villuksessa on hiussuonia. Suolen seinämän hiussuonet yhtyvät porttilaskimoon, joka kuljettaa veren maksan hiussuoniin. Maksaan tulee porttilaskimoa pitkin noin litra verta minuutissa.
Maksan porttilaskimojärjestelmän merkitys on siinä, että suoliston hiussuoniverkossa kiertänyt veri tulee suoraan maksan käsiteltäväksi ennen kuin se pääsee yleiseen verenkiertoon. Maksasolut muokkaavat ja varastoivat veren tuomia ravintoaineita sekä tekevät vaarattomiksi ravinnon mukana tulleita tai suoliston bakteeritoiminnan tuloksena syntyneitä myrkyllisiä aineita. Maksan hiussuonipoukamien seinämillä olevat syöjäsolut (Kupfferin solut) poistavat maksaan tulleesta verestä bakteereja ja muita vieraita aineita.
Rasvat imeytyvät suolistosta imunesteeseen, joten niiden kohdalla keuhkohiussuonet ovat ensimmäinen hiussuoniverkko, johon suolistosta tulevat rasva-aineet päätyvät.
Aivolisäkkeen varressa on erityinen porttilaskimojärjestelmä. Hypotalamuksen neuroendokriinisten solujen hermosyyt menevät suoraan aivolisäkkeen varressa sijaitsevaan ensimmäiseen hiussuoniverkkoon. Tästä verkosta lähtee laskimoita aivolisäkkeen etulohkoon, missä niistä muodostuu toinen hiussuoniverkko hormoneja tuottavien solujen ympärille. Neurohormonit pääsevät näin hypotalamuksesta nopeasti ja tehokkaasti suoraan aivolisäkkeeseen kulkematta ison verenkierron kautta eli hormonien kuljetusaika lyhenee. Lisäksi hormonit saattaisivat isoon verenkiertoon päästessään metaboloitua ja erittyä munuaisten kautta ennen aivolisäkkeeseen pääsyä, joten porttilaskimojärjestelmä vähentää hormonien hukkaa.
Kaarlo Kaira
Kaarlo Kustaa Kaira, vuoteen 1906 Bodström (19. joulukuuta 1886 Halikko – 2. heinäkuuta 1966 Helsinki) oli suomalainen juristi sekä valtiosääntöoikeuden ja kansainvälisen oikeuden professori.
Kaira kirjoitti ylioppilaaksi vuonna 1906, suoritti lakitieteen kandidaatin tutkinnon 1913 ja sai varatuomarin arvon vuonna 1915. Hän väitteli tohtoriksi vuonna 1932 ja hänestä tuli Helsingin yliopiston valtio-oikeuden professori vuonna 1933. Hän oli mukana perustamassa Suomen Lakimiesliittoa ja toimi sen puheenjohtajana vuosina 1953–1963.
Kaira oli Helsingin yliopiston nimeämä sotasyyllisyysoikeuden jäsen vuosina 1945–1946.
Kaira omisti Hyvinkäällä sijaitsevan Kytäjän kartanon yhdessä arkkitehti ja pääjohtaja Väinö Vähäkallion kanssa vuosina 1928–1932, kunnes Vähäkallio osti Kairalta tämän osuuden.
Hostel: Part II
Hostel: Part II on vuonna 2007 ensi-iltansa saanut Eli Rothin ohjaama gore-kauhuelokuva.
Pöytätenniksen maailmanmestaruuskilpailut 2010
Pöytätenniksen maailmanmestaruuskilpailut 2010 kilpailtiin Moskovassa, Venäjällä 23. toukokuuta – 30. toukokuuta välisena aikana ja pelimuotoina olivat joukkuepelit.
Miesten turnauksen voitti Kiina, Suomen sijoitus kisoissa oli 49 ja suomen joukkueeseen kuuluivat Benedek Oláh, Timo Tamminen, Toini Soine ja Samuli Soine.
Ollikainen
Ollikainen on suomalainen sukunimi, joka on muun muassa seuraavilla henkilöillä:
Lyhtykrotit
Lyhtykrotit ("Melanocetidae") on krottikaloihin kuuluva heimo. Heimon lajeja tavataan kaikista lämpimistä ja lauhkeista valtameristä.
Lyhtykrottien heimoon kuuluu 1 suku ja lähteestä riippuen 5–6 lajia, muun muassa kyhmylyhtykrotti ("Melanocetus johnsonii"). Lyhtykrottilajien naaraat ovat huomattavasti suurempia kuin koiraat ja voivat kasvaa noin 13,5 cm pitkiksi, kun koiraat saavuttavat suurimmillan noin 3 cm:n pituuden. Naaras on ruumiinrakenteeltaan pallomainen, ja pää ja suu ovat suuret. Ensimmäinen selkäevän ruoto on pidentynyt js sen päässä on valoa tuottava elin. Heimon kalojen hampaat ovat kookkaat ja terävät. Rintaevät ovat lyhyehköjen varsien päässä ja vatsaevät puuttuvat. Lyhtykrottien koiraat kiinnittyvät naaraaseen suullaan, mutta eivät elä naaraan loisina toisin kuin eräiden muiden krottikalojen heimojen lajit. Väriltään lyhtykrotit ovat tyypillisesti tumman ruskeita tai mustia.
Lyhtykrottilajeja tavataan erityisesti lämpimiltä alueilta Atlantista, Intian valtamerestä ja Tyynestämerestä. Ne elävät yleensä yksittäin 600–4 790 metrin syvyydestä merenpinnasta.
Nexus 4
Nexus 4 on Googlen neljäs Nexus-nimellä markkinoima älypuhelin. Puhelimen on valmistanut LG. Se tuli myyntiin 13. marraskuuta 2012.
Puhelimeen asennettu käyttöjärjestelmä on Android-käyttöjärjestelmä, 4.3 ”Jelly Bean”. Nexus-puhelimissa on puhdas Android-käyttöjärjestelmä, eikä valmistaja ole luonut siihen omia lisäyksiä tai muutoksia. Tämä takaa sen, että käyttäjä saa aina uusimman version käyttöjärjestelmästä heti kun se on saatavilla.
Puhelimen näyttö on kapasitiivinen True HD IPS Plus -kosketusnäyttö, jonka resoluutio on HD-tasoa eli 1280×768 pikseliä, toistaen 16 miljoonaa eri väriä. Prosessori on Snapdragon S4 Pro neljällä 1,5 GHz:n Krait-ytimellä. Keskusmuistin määrä on 2 gigatavua. Kameran taustavalaistu sensori on kooltaan kahdeksan megapikseliä, ja sillä voi kuvata Full HD- eli 1080p-tasoista videokuvaa.
Puhelimesta julkistettiin 8 gigatavun ja 16 gigatavun muistilla varustetut versiot. Puhelimesta ei löydy MicroSD-korttipaikkaa, eikä se tue LTE-nopeuksia.
Kemin Pallotoverit
Kemin Pallotoverit (KPT-85) on Kemin kaupungissa toimiva jalkapalloseura. Nykyään se on keskittynyt juniori- ja harrastejalkapalloiluun.
Seura yhdisti toimintansa 1999 Karihaaran Tenhon jalkapallojaoston kanssa. Myöhemmin samana vuonna KPT-85 fuusioitui Kemin Palloseuran ja Visan Pallon kanssa muodostaen uuden seuran PS Kemi Kingsin. Kaikki kolme joukkuetta jatkoivat kuitenkin junioritoimintaa omilla nimillään.
Suomen toiseksi korkeimmalla sarjatasolla Ykkösessä KPT-85 pelasi kolme kautta vuosina 1997–1999. Seuran sarjapaikka siirrettiin fuusion myötä PS Kemille. Kakkosessa KPT-85 pelasi vuodet 1989–1996.
Nexus 10
Nexus 10 on Googlen ja Samsungin kehittämä Nexus-sarjaan kuuluva taulutietokone. Laite julkaistiin 29. lokakuuta 2012 ja sen valmistaa korealainen Samsung. Nexus 10 on Googlen ensimmäinen kymmentuumainen tablet-tietokone.
Nexus 10:ssä on Googlen Android-käyttöjärjestelmän versio 4.2, joka tuo käyttöliittymään monia uudistuksia kuten tuen monille käyttäjille ja lukitusruudun widgetit. Laitteen näytön koko on noin 10 tuumaa ja tarkkuus 2 560 × 1 600 pikseliä. Pikseleitä tuumaa kohden (ppi) on 299, joten Nexus 10:ssä oli kaikkien aikojen tarkin tabletin näyttö.
Nexus 10 on saatavilla 16 ja 32 gigatavun muistilla ja 3G-yhteydellä.
Friulit
Friulit ovat friulin kieltä puhuva etninen ryhmä pääasiassa Italian Friuli-Venezia Giulian alueella maan koillisosassa.
Arviot friulien määrästä vaihtelevat. Euromosaic-tutkimuksen mukaan friulin kielen puhujia oli Friuli-Venezia Giulian 1 219 000 asukkaasta 526 000. Epävirallisten arvioiden mukaan heitä saattaa kuitenkin olla jopa 700 000, mikä tekisi heistä alueen asukkaiden enemmistön. Valtaosa heistä asuu Friuli-Venezia Giulian Udinen, Pordenonen ja Gorizian maakunnissa, mutta myös Triestessä on jonkin verran kielen puhujia. Muualla Italiassa asuu arviolta 170 000 friulin kielen puhujaa, ja se on Italian toiseksi puhutuin vähemmistökieli. Friuleja on aikanaan muuttanut myös ulkomaille. Maahanmuuttajayhteisöjä on esimerkiksi Kanadassa, Yhdysvalloissa, Argentiinassa, Australiassa, Ranskassa ja Saksassa. Torontoa sanotaan joskus neljänneksi suurimmaksi friulikaupungiksi Udinen, Pordenonen ja Gorizian jälkeen. Udinen yliopiston vuonna 1988 tekemän tutkimuksen mukaan Italian ulkopuolella asuu noin 800 000 friulia ja heistä noin puolet puhuu friulin kieltä.
Friulien historia voidaan jäljittää carneihin, kelttiläiseen kansaan, jotka asettuivat nykyisen Italian koillisosiin 400-luvulla eaa. 100-luvulla eaa. alue joutui Rooman valtakunnan alaisuuteen. Rooman valtakunnan aikana alueelle tuli latinan kieli. Paikalliset ilmeisesti sekoittivat latinaan omaa kieltään, sillä vielä 300-luvulla jaa. paikallinen piispa kirjoitti, kuinka paikallinen maaseutuväestö ei osannut puhua latinaa, vaan puhui sekakieltä. Germaanit ja etenkin friulien alueet valloittaneet lombardit vaikuttivat voimakkaasti alueen kehitykseen ja friulien kulttuuriin.
1000-luku oli eräänlaista friulien kulta-aikaa, kun friulien alueella oli itsehallinto Friulin herttuakunnan muodossa. Keisari Henrik IV loi alueelle herttuakunnan ja antoi sen tittelin Aquileian patriarkka Sigeart von Beilsteinille ja tämän jälkeläisille. 1300-luvulla Marquard von Randeck loi "Constitutiones Patriae Foriiuliin", eli Friulien kotimaan perustuslain, joka pysyi voimassa vuoteen 1797 saakka. Herttuakunnan itsenäisyys päättyi kuitenkin jo aiemmin, kun Venetsia otti alueen haltuunsa vuonna 1420.
Napoleon Bonaparte kukisti Venetsian vuonna 1797 ja myöhemmin alue päätyi Habsburgien Itävallalle. Campoformion sopimuksella vuonna 1866 alue vaihtoi taas omistajaa ja tällä kertaa siitä tuli osa nuorta Italiaa. Gorizian alue liitettiin Italiaan kuitenkin vasta ensimmäisen maailmansodan seurauksena vuonna 1918. Maailmansotien välillä friuleja muutti suuria määriä ulkomaille. Friuli-Venezia Giulian alue sai autonomisen aseman toisen maailmansodan jälkeen vuonna 1946. Friulin kieltä ryhdyttiin suojelemaan ja edistämään lain taholta kuitenkin vasta vuonna 1996. Friulit mainitaan erikseen myös vuonna 1999 tehdyssä vähemmistöjen oikeuksia suojelevassa laissa.
Jääpallon Maakuntasarja 1947
Jääpallon Maakuntasarja 1947 oli kolmanneksi korkein sarjataso. Sarja pelattiin cup-kilpailuna. Osallistuvia joukkueita sarjassa oli 53, enemmän kuin koskaan aiemmin. Viisi joukkuetta nousi seuraavaksi kaudeksi Suomensarjaan. Kilpailu aloitettiin paikallisotteluilla ja sarjaa pelattiin välieriin asti, jolloin neljä nousijaa oli enää voittamattomina jäljellä. Välierissä pudonneet neljä joukkuetta ratkaisivat keskenään viidennen nousijan.
VTU, LaKi, K-Pojat, TPK ja OPaPo nousivat seuraavaksi kaudeksi Suomensarjaan.
Bani Bariq
Bani Bariq on arabiheimo Saudi-Arabian eteläosista. Se on lähtöisin muinaisesta Al-Azdin heimosta, kuten myös klaanit Bani Aws, Bani Khazraj, Bani Khuza'a.
Fornost Erain
Fornost Erain (tai vain Fornost) oli "Taru sormusten herrasta" -kirjasarjassa Arnorin maakunnan, Arthedainin, pääkaupunki, jonka Angmarin Noitakuningas valloitti hyökätessään Arnoria vastaan.
Elendil perusti Arnorin vuonna 3320 Toista Aikaa samaan aikaan kuin hänen poikansa Isildur ja Anárion perustivat Gondorin. Arnorin pääkaupunki oli Annúminas Evendim-järvellä, mutta vuonna 861 Kolmatta Aikaa Annúminas hylättiin ja pääkaupunki siirtyi Fornostiin. Noitakuninkaan suuri voitto pohjoisessa oli vuonna 1974 Kolmatta aikaa, kun hänen joukkonsa valtasivat Fornost Erainin, Arthedainin pääkaupungin. Kun sen maakunta kaatui, tuhoutui sen mukana kaikki mitä Arnorin kuningaskunnasta oli jäljellä.
Vuonna 1974 Kolmatta aikaa Gondorin kenraali Eärnur rantautui Mithlondin satamaan mukanaan Gondorin sotajoukko. Hänen armeijaansa liittyi Lindonin haltioita ja pohjoisen "dúnedain"in jäänteet ja he marssivat Noitakuninkaan luo. He eivät löytäneet Noitakuningasta Fornostista vaan läheltä Evendimin järveä, Arnorin entisten kuninkaiden kotoa, Annúminaksesta. Taistelu tunnettiin nimellä Fornostin taistelu.
Eärnurin armeijaan liittyi myöhemmin Glorfindel ja hänen haltiansa Rivendellistä. Haltioiden ja ihmisten yhdistyneet voimat voittivat Noitakuninkaan ja tämän armeijan. Taistelun jälkeen Noitakuningas pakeni itään, Mordoriin, ja kun Angmarin kuningaskunnalla ei ollut johtajaa, se tuhoutui. Eärnur olisi halunnut jatkaa Noitakuninkaan jahtaamista, mutta Glorfindel pysäytti hänet lausuen muistettavimman ennustuksensa: ”Hänen aikansa ei ole vielä tullut. Eikä hän miehen kädestä saa surmaansa.”
Luettelo NHL:n työsulkupelaajista Suomessa
Tämä luettelo sisältää NHL:n työsulkukausien 1994–1995, ja 2012–2013 aikana Suomen jääkiekkosarjoissa esiintyneet NHL-pelaajat.
Myös Teemu Selänteellä oli työsulkusopimus Jokereiden kanssa, mutta hän ei pelannut lopulta otteluakaan polvivamman vuoksi.
TuTon Matt Bradley ja Jesse Winchester jäivät edellisen NHL-kauden päätteeksi vapaiksi agenteiksi ja hakivat työsulun ajan NHL-sopimusta. Lopulta molemmat jäivät työsulun päätyttyä ilman sopimusta. Winchester pelasi loppukaudella SM-liigaa Jokereissa, mutta Bradley loukkantui vain yhden TuTossa pelaamansa ottelun jälkeen, eikä ole sittemmin palannut kaukaloihin.
Agnotologia
Agnotologia on oppi joka tutkii mielipiteiden tai kansan/kansanosan harhauttamista tieteellisillä tuloksilla tai väittämillä. Stanfordin yliopiston professori Robert Proctor (tieteen historia) on ehdottanut epätarkan tai harhaanjohtavan tieteen tarkoituksellisesti luomaan epäilyyn tai väliinpitämättömyyteen käsitettä "agnotologia". ()
Esimerkiksi tupakkateollisuuden käyttämä tiedeperustainen argumentointi jolla se pyrkii välttämään vastuuta tupakoinnin terveyshaitoista Agnotologiaa esiintyy myös taloudellisia ja sotilaallisia etuja sisältävissä terveys- ja ympäristökysymyksissä kuten ilmastonmuutos ja Laukaanjoen fosforipäästöt.
Khalil al-Wazir
Khalil al-Wazir eli Abu Jihad (10. lokakuuta 1935 Ramla, Palestiina – 16. huhtikuuta 1988 Tunis, Tunisia) oli Jasser Arafatin kakkosmies. Hänet ammuttiin Tunisissa Israelin salaisen palvelun Mossadin suunnittelemassa operaatiossa.
Mossad on kieltänyt osallisuutensa murhaan, mutta marraskuussa 2012 israelilainen Yediot Aharonot -lehti julkaisi operaatiota johtaneen Nahum Levin haastattelun vuodelta 2000, jossa tämä myöntää asian.
Sacrilegious Impalement
Sacrilegious Impalement on suomalainen black metal -yhtye. Yhtyeen on perustanut vuonna 2005 kitaristi Impaler Von Bastard.
Yhtye korvasi Perjantaina 23. huhtikuuta 2010 Mardukin Firebox Metal Fest 3:sessa illan pääesintyjänä.
Marduk (yhtye) joutui peruuttamaan tulonsa Islannin tuhkapilvien aiheuttamien lento-ongelmien takia.
II – Exalted Spectres
II – Exalted Spectres on Sacrilegious Impalementin toinen täyspitkä albumi. Se julkaistiin vuonna 2011 levymerkillä Hammer of Hate.
Albumin vinyylipainos julkaistiin syyskuussa 2012.
Kaikki kappaleet säveltänyt Impaler von Bastard ja sanoittanut Hellwind Inferion, paitsi kappaleen Aletheia, jonka on sanoittanut Vesa Iitti.
Baselin kyyhky
Baselin kyyhky on Sveitsissä Basel-Stadtin kantonissa 1. heinäkuuta 1845 julkaistu postimerkki. Se oli maailman ensimmäinen kolmivärinen postimerkki ja ainoa kantonin julkaisema merkki.
Vuonna 1843 Baselin postimestari Johannes Bernoulli ehdotti postimerkin julkaisemista ja ehdotus hyväksyttiin tammikuussa 1844. Ensimmäinen merkki julkaistiin kuitenkin vasta seuraavan vuoden heinäkuussa. Samalla päätettiin, että kaupungin sisällä postimaksu oli 2,5 rappenia aina 15,5 grammaan asti ja rajojen ulkopuolelle 5 rappenia.
2,5 rappenin arvoisen Baselin kyyhky -merkin suunnitteli arkkitehti Melchior Berri, ja siinä on kuvattuna kirjettä nokassaan kantava valkoinen kyyhky. Ylhäällä keskellä on kuvattuna Baselin vaakunan piispansauva. Merkki kaiverrettiin ja painettiin frankfurtilaisessa H.B. Krebsissä paksulle keltavalkoiselle paperille. Yhdellä arkilla oli viisi kahdeksan merkin riviä. Merkin värit ovat musta, karmiininpunainen ja sininen.
Muiden Sveitsin kantonien tapaan Baselin kyyhky ei saavuttanut yleisön suosiota ja se vedettiin pois käytöstä joulukuussa 1848 ja Basel ei enää sen jälkeen julkaissut omia merkkejä. Viimeaikaisten tutkimusten perusteella merkkejä painettiin kaikkiaan 41 480 kappaletta.
Cultus Nex
Cultus Nex on Sacrilegious Impalementin ensimmäinen studioalbumi. Levyn on julkaissut vuonna 2009 Hammer of Hate.
Kaikki kappaleet säveltänyt Impaler von Bastard ja sanoittanut Kaosbringer, Hellwind Inferion ja von Bastard.